Roger Whittaker

Roger Henry Brough Whittaker (1936–2023) var en britisk sanger og komponist født i Nairobi i Britisk Øst-Afrika. Han solgte mer enn 55 millioner plater over hele verden. Som musiker er han kjent for bruk av plystring i sin musikk.

 Bakgrunn 
Selv om Whittaker ble født i Britisk Øst-Afrika, var foreldrene hans opprinnelig fra Staffordshire i England. Whittaker gjorde britisk militærtjeneste i Kenya Regiment. I 1956 ble han dimittert, og han besluttet å studere medisin ved University of Cape Town i Sør-Afrika. Etter 18 måneder forlot han universitetet til fordel for en karriere som lærer. Whittaker kom til Storbritannia i 1959 og i de neste tre årene studerte han zoologi, biokjemi og marinbiologi og mottok graden Bachelor of Science (B.Sc.).

 Musikkarriere 
Han fikk sitt første gjennombrudd som musiker da han opptrådte i et TV-show for Ulster Television kalt This And That. Våren 1964 møtte han sin framtidige ektefelle, Natalie, og de ble gift 15. august. De bosatte seg i England og fikk etter hvert fem barn: Emily, Lauren, Jessica, Guy og Alexander.

I løpet av tiden han arbeidet som lærer i Sør-Afrika, begynte han å synge og underholde i lokale puber, og han begynte å skrive sine egne sanger. Han gjorde en demoinnspilling som fant veien til en musikkutgiver som lot han spille inn sin første singel, «The Charge of the Light Brigade».

Hans neste utgivelse, Steel Man, ble spilt en god del i radioen før den også gikk inn på de engelske listene. Det ble hans første hit, og han begynte å satse på en musikalsk karriere. Etter flere plater deltok han på et britisk lag i den årlige musikkfestivalen i Knokke i Belgia, hvor han sang musikalmelodien If I Were a Rich Man. Han sang også sin egen komposisjon, Mexican Whistler, og det var utslagsgivende for at det britiske laget vant konkurransen. Mexican Whistler begynte deretter å gå verden rundt på hitlistene. Han begynte å turnere i Europa og delta i ulike lands fjernsynsprogram. Skjønt han var fortsatt bortimot ukjent i England inntil sangen The Leavin' (Durham Town) begynte å klatre på de engelske listene høsten 1969, til Whittakers egen overraskelse. «Jeg hadde ingen tro på den sangen i det hele tatt,» har han uttalt.

Hans mest kjente sang ble The Last Farewell. som først ble innspilt i 1971. Sangteksten ble skrevet i Birmingham i England. En sølvsmed hadde skrevet et dikt til en konkurranse der vinneren fikk diktet tonsatt av Roger Whittaker. Last Farewell var ironisk nok ikke vinnerdiktet, men ble innspilt sammen med en annen sang, Why. The Last Farewell fikk stor oppmerksomhet i USA fordi innringere spurte etter den i et radioprogram. I ukene etter ble den en stor slager over hele verden. I USA ble den en Top 20-hit i 1975 og solgte 11 000 000 eksemplarer og åpnet USA for Whittaker, men han var spesielt populær i Tyskland, en berømmelse som også nådde Norge, og Whittaker dro på en Europaturne i kjølvannet av suksessen med The Last Farewell.

I 1986 utga han sin selvbiografi, So Far, So Good, som han skrev sammen med sin kone.

På 1990-tallet måtte han få en kirurgisk operasjon for å få byttet ut kneet. Han flyttet til Irland og bosatte seg i nærheten av River Shannon. I 2003 turnerte han igjen i Tyskland, noe han gjentok på slutten av 2004 etter å ha kommet seg etter hjerteproblemer.

 Diskografi (utvalg - Europa) 
 1971 New World in the Morning
 1979 Mein deutsches Album 
 1981 Zum Weinen ist immer noch Zeit
 1982 Typisch Roger Whittaker
 1983 Voyager
 1984 Ein Glück, daß es Dich gibt
 1987 Heut bin ich arm – Heut bin ich reich
 1991 Frohe Weinacht – Die schonsten Weihnachtslieder
 1991 Mein Herz schlägt nur für Dich
 1992 Stimme des Herzens
 1993 Stille Nacht, heilige Nacht
 1994 Leben mit Dir
 1994 Sehnsucht nach Liebe
 1994 Geschenk des Himmels
 1995 Ein schöner Tag mit Dir
 1996 Alles Roger!
 1996 Einfach leben
 1997 Zurück zur Liebe
 1999 Alles Roger 2
 1999 Awakening
 2000 Wunderbar geborgen
 2002 Mehr denn je
 2003 Alles Roger 3
 2003 Der weihnachtliche Liedermarkt
 2004 Live in Berlin
 2004 Mein schönster Traum
 2005 Moments in My Life
 2007 The Danish collection

 Priser 
 Krone der Volksmusik 2008 

 Referanser 

 Eksterne lenker 





Kategori:Engelske komponister
Kategori:Engelske låtskrivere
Kategori:Plystrere
Kategori:Engelske sangere
Kategori:Personer fra Nairobi